ગુજરાત : નવા કેસ 2200ને પાર, 1લી એપ્રિલથી રાજ્યમાં પ્રવેશ માટે RT-PCR નૅગેટિવ ટેસ્ટ ફરજિયાત\nપ્રતીકાત્મક તસવીર

દરમિયાન, શનિવારે ગુજરાતમાં કોરોના વાઇરસના 2276 નવા કેસ સામે આવ્યાં છે અને કોવિડ-19ના કારણે પાંચ લોકોનાં મૃત્યુ થયાં છે. ગુજરાતના આરોગ્ય અને પરિવાર કલ્યાણ વિભાગ અનુસાર સુરતમાં કોરોના વાઇરસથી સંક્રમિત બે વ્યક્તિઓનાં મૃત્યુ થયાં છે જ્યારે અમદાવાદ, ભરુચ અને ભાવનગરમાં એક-એક વ્યક્તિનું મૃત્યુ થયું છે. રાજ્યમાં આજે 1534 દરદીઓ સાજા થયા છે.

રાજ્યમાં હાલ 157 દરદીઓ વૅન્ટિલેટર પર છે અને 10,714ની હાલત સ્થિર છે.

સુરતમાં કુલ નવા 760 કેસો આવ્યા છે, જ્યારે સુરત શહેરમાં કુલ કેસ 607 અને સુરત ગ્રામીણમાં 153 કેસો નોંધાયા છે. ઉપરાંત અમદાવાદ શહેરમાં 601 કેસ નવા નોંધાયા છે. ત્યાર પછી વડોદરા ત્રીજા ક્રમે 259 કેસ સાથે છે.

દરમિયાન, 3,44,256 લોકોને શનિવારે કોરોનાની રસી આપવામાં આવી છે. રાજ્યમાં કોરોનાની રસી આપવામાં આવી છે એવા લોકોની સંખ્યા 50 લાખને પાર કરી ગઈ છે. 

ગુજરાત પ્રવેશ માટેનો શું છે નવો નિયમ?

રાજ્ય સરકારના એદ નિર્દેશ અનુસાર દેશના કોઈ પણ રાજ્યમાંથી ગુજરાતમાં આવનારી વ્યક્તિએ છેલ્લા 72 કલાકમાં થયેલો તેમનો કોરોનાનો આરટી-પીસીઆર ટેસ્ટ નૅગેટિવ છે તે પુરવાર કરવું પડશે. પછી જ રાજ્યમાં પ્રવેશ મળશે. આ નિયમ પહેલી એપ્રિલ-2021થી લાગુ થશે.

વિભાગ અનુસાર બીજા રાજ્યોમાંથી ગુજરાતમાં કોરોના વાઇરસના કેસનો વ્યાપ ન વધે તે માટે આ આદેશ આપવામાં આવ્યો છે. જો કોઈ વ્યક્તિએ ગુજરાતમાં પ્રવેશ જોઈતો હોય તો 72 કલાકની અંદર RT-PCR ટેસ્ટ કરાવ્યો હોવો જોઈએ અને જો રિપોર્ટ નેગેટિવ હોય તો જ વ્યક્તિને પ્રવેશ કરવાની પરવાનગી આપવામાં આવશે.

વળી પરિપત્રમાં કહેવાયું છે કે જ્યાં સુધી આ મામલે નવો આદેશ ન આવે ત્યાં સુધી તે અમલમાં રહેશે. સાથે વિભાગે અન્ય રાજ્યોમાંથી ગુજરાતમાં પ્રવેશ કરતા લોકો માટે સ્ક્રિનિંગ ફરજિયાત કરી નાખ્યું છે.

આ મામલે વધુ સ્પષ્ટતા માટે બીબીસીએ ગુજરાતના નાયબ મુખ્ય મંત્રી નીતિન પટેલનો સંપર્ક કરવાની કોશિશ કરી હતી પરંતુ સંપર્ક થઈ શક્યો નહોતો.

દેશમાં કેવી છે કોરોનાની સ્થિતિ?

ભારતમાં કેટલાંક રાજ્યોમાં કોરોના સંક્રમણમાં ઘણો વધારો થયો છે

તદુપરાંત છેલ્લાં 24 કલાકમાં ભારતમાં કોરોના વાઇરસના 62,258 નવા કેસ નોંધાયા છે અને 291 લોકોનાં મૃત્યુ થયાં છે. કોરોના વાઇરસના કારણે ભારતમાં અત્યાર સુધી 1,61,240 લોકોએ પોતાનો જીવ ગુમાવ્યો છે.

સમાચાર સંસ્થા એએનઆઈ મુજબ મહારાષ્ટ્રમાં સૌથી વધુ 35276 કેસ નોંધાયા છે અને 166 લોકોનાં મૃત્યુ થયાં છે. મુંબઈમાં...\n\ntl;dr:
ગુજરાત રાજ્યમાં કોરોના વાઇરસના કેસમાં સતત વધારો થઈ રહ્યો છે, ત્યારે 1લી એપ્રિલથી બીજાં રાજ્યોથી ગુજરાતમાં આવતાં લોકો માટે RT-PCR રિપોર્ટ ફરજિયાત કરવામાં આવ્યો છે. ઍપિડેમિક ડીસીઝ ઍક્ટ 1897 અંતર્ગત ગુજરાત સરકારના આરોગ્ય અને પરિવાર કલ્યાણ વિભાગ દ્વારા આ આદેશ આપવામાં આવ્યો છે.